
SZÓBELI
E L Ő T E R J E S Z T É S
Balatonvilágos Község Önkormányzata Képviselő-testületének

2026. augusztusi soron kívüli, nyílt ülésére 
Tárgy: Aligai Fürdőegyesület területhasználati kérelme 
Előterjesztő: Takács Károly polgármester 
Előkészítette: Siófoki Közös Önkormányzati Hivatal Balatonvilágosi Kirendeltsége
Tisztelt Képviselő-testület!
Az Aligai Fürdőegyesület 2026. szeptember 5. napján (szombat) 16:00 órától 20:00 óráig rendezvényt kíván tartani az Önkormányzat tulajdonában lévő 295/1 hrsz.-ú ingatlan mintegy 120 m² nagyságú területrészén, várhatóan 60 fő részvételével.
A rendezvény célja az Aligai Fürdőegyesület közösségi rendezvényének megtartása.
A rendezvény lebonyolításához az egyesület kéri az önkormányzat tulajdonában lévő területrész, valamint a Vendégház strandolók részére kialakított, külső bejáratú vízblokkjának használatát. (A kérelem az előterjesztés melléklete.)
Balatonvilágos Község Önkormányzata Képviselő-testületének a közterületek használatáról és rendjéről szóló 10/2016. (VI. 28.) önkormányzati rendelete 14. § (1) bekezdés f) pontja alapján térítésmentesen biztosítható a közterület használata az önkormányzat és intézményei, valamint a településen székhellyel rendelkező civil szervezetek, egyesületek önkormányzat által támogatott, a Képviselő-testület által tudomásul vett rendezvényei során igénybe vett közterület használata esetén.
A rendezvény a településen székhellyel rendelkező civil szervezet, az Aligai Fürdőegyesület szervezésében valósul meg. A Képviselő-testület a rendezvényt tudomásul veszi, és azt önkormányzat által támogatott rendezvényként kezeli.
A közterület-használat térítésmentességének további jogalapját a közterületek használatáról és rendjéről szóló 10/2016. (VI. 28.) önkormányzati rendelet 15. § (4) bekezdése is biztosítja, amely alapján a Képviselő-testület eseti kérelemre díjfizetéshez kötött használat esetében is dönthet a közterület-használat térítésmentes biztosításáról.
A fentiek alapján javasolom a Képviselő-testületnek, hogy az Aligai Fürdőegyesület részére a 2026. szeptember 5. napján 16:00 órától 20:00 óráig tartó rendezvény lebonyolításához az önkormányzat tulajdonában lévő 295/1 hrsz.-ú ingatlanból 120 m² nagyságú területrész használatát térítésmentesen biztosítsa, valamint engedélyezze a Vendégház strandolók részére kialakított, külső bejáratú vízblokkjának használatát.
Javasolom továbbá a Területhasználati megállapodás jóváhagyását, annak aláírására a polgármester felhatalmazását, valamint a használatba adott terület kijelölésére és átadására a GEVSZ intézményvezetőjének felkérését.
Kérem a Képviselő-testületet az előterjesztés megtárgyalására és az alábbi határozati javaslat elfogadására.

Balatonvilágos, 2026. augusztus 27.
Takács Károly









  polgármester
Határozati javaslat
Balatonvilágos Község Önkormányzata Képviselő-testülete megtárgyalta „Aligai Fürdőegyesület területhasználati kérelme” tárgyú előterjesztést, és az alábbi határozatot hozza:
Balatonvilágos Község Önkormányzata Képviselő-testülete az Aligai Fürdőegyesület által 2026. szeptember 5. napján (szombat) 16:00 órától 20:00 óráig megtartandó rendezvényt tudomásul veszi, és azt önkormányzat által támogatott rendezvénynek minősíti.
A Képviselő-testület az Aligai Fürdőegyesület részére a rendezvény lebonyolításához az önkormányzat tulajdonában lévő 295/1 hrsz.-ú ingatlanból 120 m² nagyságú területrész használatát a közterületek használatáról és rendjéről szóló 10/2016. (VI. 28.) önkormányzati rendelet 14. § (1) bekezdés f) pontja alapján térítésmentesen biztosítja.
A Képviselő-testület engedélyezi az Aligai Fürdőegyesület részére a Vendégház strandolók részére kialakított, külső bejáratú vízblokkjának használatát a rendezvény időtartama alatt.
A Képviselő-testület jóváhagyja a Területhasználati megállapodásban foglaltakat, és annak aláírására felhatalmazza a polgármestert, továbbá felkéri a GEVSZ intézményvezetőjét, hogy a használatba adott terület kijelöléséről és birtokbaadásáról a közterületek használatáról és rendjéről szóló 10/2016. (VI. 28.) önkormányzati rendeletben foglaltaknak megfelelően gondoskodjon.

Felelős: Takács Károly polgármester


  Kovács Tamás GEVSZ intézményvezető

Határidő: 2026. szeptember 4. megállapodás aláírás

    2026. szeptember 5./terület kijelölés, átadás
Területhasználati megállapodás

Mely létrejött egyrészről a Balatonvilágos Község Önkormányzata (8171 Balatonvilágos, Csók István sétány 38.) képviseletében Takács Károly Béla polgármester, továbbiakban, mint használatba adó, másrészről 
Aligai Fürdőegyesület (……………………………….) továbbiakban, mint területhasználó 
együttesen: Felek között, az alulírott napon és helyen, az alábbi feltételekkel.
1. Használatba adó Balatonvilágos Község Önkormányzata Képviselő-testületének …./2026.(.) határozata alapján 2026. szeptember 5. napján (szombat) 16:00 órától 20:00 óráig megtartandó rendezvény lebonyolításához térítésmentesen használatba adja az Önkormányzat tulajdonában lévő Balatonvilágos 295/1 hrsz.-ú ingatlanból 120 m² nagyságú területrészt. A használatba adott terület pontos helyét és határait a jelen megállapodás 1. számú mellékletét képező helyszínrajz tartalmazza. 
Az Önkormányzat a rendezvény időtartamára a területhasználó részére biztosítja továbbá a Vendégház strandolók részére kialakított, külső bejáratú vízblokkjának használatát.
2. A Felek rögzítik, hogy a területhasználat jogalapja Balatonvilágos Község Önkormányzata Képviselő-testületének a közterületek használatáról és rendjéről szóló 10/2016. (VI. 28.) önkormányzati rendelete (a továbbiakban: Rendelet).
A Képviselő-testület a rendezvényt tudomásul veszi, és azt önkormányzat által támogatott rendezvénynek minősíti.

A terület használata a Rendelet 14. § (1) bekezdés f) pontja alapján térítésmentes.

3. A Területhasználó köteles a használatba adott területet és a vízblokkot rendeltetésszerűen, a vonatkozó jogszabályok, önkormányzati rendeletek, valamint a jelen megállapodás rendelkezéseinek megfelelően használni. 
A Területhasználó köteles gondoskodni arról, hogy a rendezvény a környezetet, a közterület rendeltetésszerű használatát, valamint mások jogait és jogos érdekeit ne zavarja indokolatlanul. 

A Területhasználó köteles a rendezvény során keletkező hulladék folyamatos összegyűjtéséről és a rendezvény befejezését követően a terület teljes körű megtisztításáról gondoskodni. 

A Területhasználó köteles a használatba adott területet és a vízblokkot olyan állapotban visszaadni, amilyen állapotban azt átvette, figyelembe véve a rendeltetésszerű használattal járó elhasználódást.

A Területhasználó felel minden olyan kárért, amelyet ő, illetve a rendezvény résztvevői, közreműködői vagy az általa megbízott személyek a használat időtartama alatt a használatba adott területen, a vízblokkban vagy azok tartozékaiban okoznak.

A Területhasználó köteles az Önkormányzatot haladéktalanul értesíteni minden olyan körülményről, amely a használatba adott terület vagy a vízblokk állagát, rendeltetésszerű használatát veszélyezteti.

A Területhasználó a használatba adott területet harmadik személy részére nem adhatja tovább, és a használati jogot másra nem ruházhatja át. 
4. . Az Önkormányzat biztosítja a jelen megállapodásban meghatározott terület és a vízblokk használatának lehetőségét a megállapodás szerinti időtartamban.

Az Önkormányzat jogosult a terület rendeltetésszerű használatát ellenőrizni.

A Felek rögzítik, hogy a használatba adott terület birtokbaadásakor annak állapotát rögzíteni szükséges.
A birtokbaadásról és a használatba adott terület kijelöléséről a Képviselő-testület döntése alapján a GEVSZ intézményvezetője gondoskodik. A birtokbaadás és a visszaadás során a terület állapotát szükség szerint jegyzőkönyvben rögzítheti.
5. Megállapodó Felek rögzítik, hogy a megállapodás megkötése és teljesítése során - jogi személy, illetve jogi személyiséggel nem rendelkező társaság - megállapodó fél esetén a képviselő(k), illetve a kapcsolattartóként megjelölt személyek, valamint a megállapodás teljesítése során közreműködő természetes személyek (munkavállalók, megbízottak stb.) személyes adatainak kezelésére kerül sor, mely adatkezelés jogalapja a GDPR 6. cikk (1) bekezdés b) vagy f) pontja a megállapodás teljesítése, illetve a megállapodó felek jogos érdeke céljából.

Megállapodó Felek rögzítik, hogy a jelen együttműködés során személyes adatokat csak és kizárólag a jelen megállapodás teljesítéséhez szükséges mértékben kezelnek a másik fél képviselőiről, munkavállalóiról, közreműködőiről, illetve teljesítési segédjeiről. Ezeket az adatokat bizalmasan kezelik, és csak azon munkavállalóik, közreműködőik, illetve teljesítési segédjeik részére biztosítanak ezekhez hozzáférést, akik részére ez indokolt és szükséges. Harmadik felek részére egyebekben ezeket az adatokat nem adják át, nem hozzák nyilvánosságra és nem teszik hozzáférhetővé. Felek egybehangzóan vállalják, hogy megtesznek minden olyan szükséges lépést, ideértve a megfelelő hozzájáruló nyilatkozatok beszerzését is, amely a személyes adatok jogszerű kezelése érdekében szükséges lehet.

Megállapodó Felek kijelentik továbbá, hogy – tekintettel arra, hogy az egyik megállapodó fél Önkormányzat – a titoktartási kötelezettségük nem terjed ki az Infotv. szerinti közérdekű, illetve közérdekből nyilvános adatokra.

6. A jelen megállapodásban nem szabályozott kérdésekben a Polgári Törvénykönyv, a nemzeti vagyonról szóló 2011. évi CXCVI. törvény, valamint a közterületek használatáról és rendjéről szóló 10/2016. (VI. 28.) önkormányzati rendelet rendelkezései az irányadóak.
7. A Felek kijelentik, hogy a jelen megállapodásban foglaltakat megismerték, megértették, és azt, mint akaratukkal mindenben megegyezőt írják alá.
8. A jelen megállapodás a Felek általi aláírás napján lép hatályba.

A jelen megállapodás 4 eredeti példányban készült, amelyből 3 példány az Önkormányzatot, 1 példány a Területhasználót illeti meg.
Balatonvilágos, 2026. 

……………………………………..
………………………………………


Balatonvilágos Község Önkormányzata
Aligai Fürdőegyesület

Takács Károly Béla polgármester

       Bukovszki András elnök

használatba adó 
területhasználó





.…………………….






Dr. Boda Zsuzsanna

Balatonvilágos Község Önkormányzata
Polgármestere részére                                                                                                                                 
Balatonvilágos
Csók István sétány 38.
8171
 
Feladó:
Aligai Fürdőegyesület
8171 Balatonvilágos, Deák Ferenc u. 18.
aligaifurdoegyesulet@gmail.com
 
 

Tisztelt Polgármester Úr!
 
A 295/1 hrsz-ú (Triál) telken 2026. szeptember 5-én (szombaton) 17-21 óráig AFE rendezvényt szeretnénk tartani. A fűzfák alatt (Volán szálloda mellett), a homokozó előtt, padokat és asztalokat helyeznénk el.
A padok és asztalok elhelyezése cca. 120 m2-es területet igényel, távol a parttól, a parthasználatot és a fürdőzőket nem zavarnánk. A rendezvény zajjal nem jár, hangosítás nem tervezett.
Résztvevők száma várhatóan 60 fő.
Az esetlegesen keletkezett hulladék elszállításáról gondoskodunk.
Kérjük, hogy a rendezvényünk megtartásához hozzájárulni szíveskedjen.
 
Balatonvilágos, 2026. július 18.
 
                                            Tisztelettel:
 
                                                                             Pusztai Bernadett          Urbán József
                                                                                  titkár                   gazdasági vezető
Balatonvilágos Község Önkormányzata
Polgármestere részére                                                                                                                                 
Balatonvilágos
Csók István sétány 38.
8171
 
Feladó:
Aligai Fürdőegyesület
8171 Balatonvilágos, Deák Ferenc u. 18.
aligaifurdoegyesulet@gmail.com
 
 

Tisztelt Polgármester Úr!
 
A csatolt Triál telek használatára irányuló kérelmünkre még nem kaptunk választ. Kérjük, hogy amennyiben testületi döntés szükséges, e-mail levél szavazással tegye lehetővé, hogy a képviselők dönthessenek a kérdésben.
A rendezvényről még a múlt hónapban előzetesen értesítettük Csatári Ernő képviselőt, a titkársága visszajelezte, hogy beírták a naptárába és jönni fog.
Ugyanakkor a tagjainkat is értesíteni kell a rendezvény előtt legalább 15 nappal. Fentiek alapján mielőbbi válaszát kérjük. 
 
Mivel már este 20 órakor sötétedik, az időpont módosítását kérjük (egy órával korábban) 2026. szeptember 5-én (szombaton) 16-20 órára.
Az idő rövidsége miatt a meghívottak visszajelzésére már nem kerülhet sor, így nem tudjuk hány fő fog megjelenni. Az elmúlt évben 55 fő vett részt a rendezvényen.
A 2026. 07. 18-i kérelmünk többi pontja nem változik.
Ezen kérelmünket ügyfélkapun is küldjük.
 
Balatonvilágos, 2026. augusztus 17.
 
                                            Tisztelettel:
 
                                                                             Pusztai Bernadett          Urbán József
                                                                                  titkár                   gazdasági vezető
 [image: image1.png]



7

